section_heading: Hrvatske oružane snage
paragraph_text: Nakon ujedinjavanja domobranstva i ustaške vojnice u jedinstvene hrvatske oružane snage 20. studenog 1944., prešlo se formalno na novi, ramenski sustav činova. No, kako je rat bio u završnoj fazi te je svega nedostajalo, zavladao je kaos što se tiče oznaka činova i odora. Ovi činovi bili su de facto u uporabi od siječnja do svibnja 1945.